section_heading: Izgled
paragraph_text: Drizzt Do'Urden je tamni vilenjak koje nazivaju drow. Drizzt je visok oko 170 cm i teži oko 60 kg. Vrlo je skladno građen i ima oštre crte lica kao i kod ostalih drow. Crne je puti i ima dugu, gustu bijelu kosu. Najzanimljivija karakteristika kod Drizzta su njegove oči koje su ljubičaste, boje lavande, što je vrlo rijetko, jer drow imaju crvene oči. Čak i kada koristi infracrveni vid koji mu pomaže da vidi toplinu u tami njegove oči ostaju ljubičaste umjesto crvene. On obično nosi zeleni šumski ogrtač s krznenim ovratnikom, visoke, crne čizme i ogrlicu s privjeskom glave bijelog jednoroga, znakom božice Mielikki. Ovaj privjesak mu je izradio prijatelj Regis od kosti pastrve. Prošlo je više od 20 godina da je Drizzt otišao iz Menzoberranzana, svog rodnog mjesta i došao na površinu, ali njegov vid, naviknut na potpunu tamu, još se nije sasvim prilagodio dnevnom svjetlu. Drizzt ima oko 70 godina, prema vilenjačkim standardima još nije niti odrastao. Prosječna životna dob drowa je između 700 i 800 godina, ali neki su živjeli i preko 1000.